CELEX: 62017CN0343
Language: sk
Date: 2017-06-08 00:00:00
Title: Vec C-343/17: Návrh na začatie prejudiciálneho konania, ktorý podal Nederlandstalige Rechtbank van eerste aanleg Brussel (Belgicko) 8. júna 2017 – Fremoluc NV/Agentschap voor Grond- en Woonbeleid voor Vlaams-Brabant (Vlabinvest ABP) a i., Vedľajší účastník konania: Vlaams Gewest

11.9.2017   
            
            
               SK
            
            
               Úradný vestník Európskej únie
            
            
               C 300/14
            
         Návrh na začatie prejudiciálneho konania, ktorý podal Nederlandstalige Rechtbank van eerste aanleg Brussel (Belgicko) 8. júna 2017 – Fremoluc NV/Agentschap voor Grond- en Woonbeleid voor Vlaams-Brabant (Vlabinvest ABP) a i., Vedľajší účastník konania: Vlaams Gewest
   (Vec C-343/17)
   (2017/C 300/18)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Nederlandstalige Rechtbank van eerste aanleg Brussel
   
      Účastníci konania pred vnútroštátnym súdom
   
   
      Žalobkyňa: Fremoluc NV
   
      Žalovaní: Agentschap voor Grond- en Woonbeleid voor Vlaams-Brabant (Vlabinvest ABP), Vlaams Financieringsfonds voor Grond- en Woonbeleid voor Vlaams-Brabant, Vlaamse Maatschappij voor Sociaal Wonen NV (VMSW), Christof De Knop, Valérie De Knop, Melissa De Knop, Joanna De Keersmaecker, Marie-Jeanne Thielemans
   
      Vedľajší účastník konania: Vlaams Gewest
   
      Prejudiciálna otázka
   
   Majú sa články 21, 45, 49 a 63 Zmluvy o fungovaní Európskej únie a články 22 a 24 smernice 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov (1), vykladať v tom zmysle, že bránia takej úprave, podľa ktorej verejný orgán uskutočňuje rozvoj pozemkov s cieľom ponúkať na trhu na predaj alebo prenájom pozemky a nehnuteľnosti na bývanie za výhodných podmienok prednostne osobám, ktoré sa vyznačujú silnou spoločenskou, hospodárskou, sociálnou alebo kultúrnou väzbou k územnej pôsobnosti tohto orgánu, pričom ako v prípade úpravy
   
               —
            
            
               nariadenia Rady provincie Flámsky Brabant z 25. februára 2014, ktorým sa stanovuje nariadenie provincie o fungovaní a riadení Agentúry pre nehnuteľnosti vo Flámskom Brabante (ďalej len „Vlabinvest APB“), v spojení s
            
         
               —
            
            
               článkom 2/2 nariadenia flámskej vlády z 29. septembra 2006, ktorým sa stanovujú podmienky prevodu pozemkov Flámskou spoločnosťou pre sociálne byty a spoločnosťami pre sociálne bývanie na účely vykonania flámskeho zákona o bytoch (ako aj článok 17 ods. 2 až 6 výnosu flámskej vlády z 12. októbra 2007 o regulácii systému sociálneho nájomného na vykonanie hlavy VII flámskeho Zákonníka o bytoch)
            
         platia podmienky týkajúce sa príjmov, ktoré tieto osoby môžu v prevažnej miere splniť?
   
      (1)  Ú. v. ES L 158, 2004, s. 77; Mim. vyd. 05/005, s. 46.